Meenutagem, et Israeli hüppeliigese side oli katki kolmest kohast. Mainekas Soome  arst Ilkka Tulikoura ütles pärast täisnarkoosiga tehtud lõikust, et jala seisukord oli väga halb. "Opereerima pidanuks mind isegi sel juhul, kui ma poleks sportlane," võttis Israel olukorra lühidalt kokku.  Raskes seisus pole Israel end haletsenud. Ta on hoidnud pea püsti ja tegutsenud paranemise huvides. Selline eluterve suhtumine keerulisel ajal loob eelduse, et mees naaseb areenile varasemast tugevamana. Israel loodab juuli lõpus Barcelonas Euroopa meistrivõistlustel edukalt esineda.  Israel  kiikab lootusrikkalt ka kaugemasse tulevikku - senise karjääri parima etteaste ihkab ta teha 2012. aastal Londoni olümpiamängudel. Ja kui seal läheb soovikohaselt, alustab ta kindlasti uut olümpiaringi.  Edu sihikindlale sportlasele!